**ДОГОВОР**

**за възлагане на обществена поръчка с предмет:**

**„Предоставяне на право на ползване, абонаментно обслужване и функционално развитие на информационни технологии**

**(WЕВ приложение за справки на Централния кредитен регистър в БНБ)“**

Днес, ... ... 2018 г., в гр. София, между:

**БЪЛГАРСКАТА НАРОДНА БАНКА (БНБ)**,със седалище и адрес на управление: гр. София 1000, пл. „Княз Александър І” № 1, код по БУЛСТАТ: 000694037, представлявана от Снежанка Деянова – главен секретар, в качеството ѝ на възложител, съгласно Заповед № БНБ-139236/07.09.2017 г. и Теменужка Цветкова – главен счетоводител, наричана по-нататък в Договора за краткост **ВЪЗЛОЖИТЕЛ**, от една страна,

и

„…………………….” със седалище и адрес на управление: …………………………., ЕИК/БУЛСТАТ: …………….., представлявано от ……………………… …………………….., в качеството на ………………. наричано по-нататък в Договора за краткост **ИЗПЪЛНИТЕЛ**,

от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**)

на основание чл. 112, ал. 1 от Закона за обществените поръчки (ЗОП), след проведена процедура за възлагане на обществена поръчка „договаряне без предварително обявление“ по реда на чл. 18, ал. 1, т. 8 във връзка с чл. 79, ал. 1, т. 3, б. „в“ от ЗОП и чл. 64 и следващите от Правилника за прилагане на Закона за обществените поръчки (ППЗОП) с предмет: „Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ)“ и Решение № ……../…….. 2018 г. на главния секретар на БНБ за определяне на изпълнител на обществената поръчка, се сключи този договор **(„Договора/Договорът“)** за възлагане на обществена поръчка при следните условия:

1. **ПРЕДМЕТ НА ДОГОВОРА**
2. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва срещу възнаграждение и при условията на този договор следните видове услуги, наричани за краткост **„Услугите“**:
3. Право на ползване на информационни технологии (WЕВ приложение за справки на Централния кредитен регистър в БНБ), собственост на **ИЗПЪЛНИТЕЛЯ**, осигуряващи интернет достъп до системата „Централен кредитен регистър“, наричани по-нататък в договора за краткост алтернативно „WEB приложението“ или „Приложението“. Правото на ползване на WEB приложението се осъществява съгласно Приложение № 1.1. – „Описание на информационните технологии, осигуряващи интернет достъп до системата „Централен кредитен регистър (ЦКР) в БНБ” („WEB-приложение за удостоверения на ИС на ЦКР”)“, представляващо неразделна част от договора, Техническото и Ценово предложения на **ИЗПЪЛНИТЕЛЯ,** представляващи съответно Приложение № 2 и Приложение № 3, неразделна част от Договора;
4. Абонаментно обслужване на WEB приложението, подробно описано в Приложение № 1.1. – „Описание на информационните технологии, осигуряващи интернет достъп до системата „Централен кредитен регистър (ЦКР) в БНБ” („WEB-приложение за удостоверения на ИС на ЦКР”). Абонаментното обслужване на WEB приложението се осъществява съгласно Техническата спецификация по обществена поръчка с предмет: „Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ“ (Техническата спецификация) – Приложение № 1, „Изисквания, обхват и условия за абонаментно обслужване на „WEB-приложение за удостоверения на ИС на ЦКР (Приложението)” – Приложение № 1.3, Техническото и Ценово предложения на ИЗПЪЛНИТЕЛЯ, представляващи съответно Приложение № 2 и Приложение № 3;
5. Проектиране, разработка, тестване,подготовка за внедряване и внедряване на изменения и допълнения („развитие/актуализации на Приложението“), свързани с функционалното развитие на WEB приложението. Актуализациите ще се извършват съгласно Приложение № 1.2. – „Планирана нова функционалност в Централен кредитен регистър за реализация по време на изпълнение на договора за абонаментно обслужване“, Техническото и Ценово предложения на **ИЗПЪЛНИТЕЛЯ,** представляващи съответно Приложение № 2 и Приложение № 3, неразделна част от Договора;
6. Гаранционна поддръжка на всички актуализации на WEB приложението, реализирани по т. 3, която се осъществява при условията и сроковете, посочени в този договор, както и в Техническото предложение на **ИЗПЪЛНИТЕЛЯ,** представляващо Приложение № 2, неразделна част от Договора;
7. Абонаментно обслужване на всички актуализации на WEB приложението, изпълнени по т. 3, като част от абонаментното обслужване по т. 2, след изтичане на съответния срок на гаранционна поддръжка по т. 4.
8. **ИЗПЪЛНИТЕЛЯТ** се задължава да изпълни дейностите по чл. 1 в съответствие с изискванията на Техническата спецификация по обществена поръчка с предмет: „Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ“, „Описание на информационните технологии, осигуряващи интернет достъп до системата „Централен кредитен регистър (ЦКР) в БНБ” („WEB-приложение за удостоверения на ИС на ЦКР”)“, „Планирана нова функционалност в Централен кредитен регистър за реализация по време на изпълнение на договора за абонаментно обслужване“, „Изисквания, обхват и условия за абонаментно обслужване на „WEB-приложение за удостоверения на ИС на ЦКР (Приложението)”, Техническото предложение и Ценовото предложение на **ИЗПЪЛНИТЕЛЯ**, съставляващи съответно Приложения №№ 1, 1.1., 1.2., 1.3., 2 и 3 към този договор **(„Приложенията“**) и представляващи неразделна част от него.
9. **СРОК НА ДОГОВОРА. СРОК И МЯСТО НА ИЗПЪЛНЕНИЕ**
10. Договорът влиза в сила от датата на подписването му от двете страни, която е посочена в деловодния номер на **ВЪЗЛОЖИТЕЛЯ**, поставен на стр. 1 от настоящия договор.
11. (1) **ИЗПЪЛНИТЕЛЯТ** предоставя право на ползване по чл. 1, т. 1 и извършва абонаментно обслужване по чл. 1, т. 2 на WEB приложението в срок от 2 (две) години, считано от датата на подписване на договора.

(2) **ИЗПЪЛНИТЕЛЯТ** извършва актуализациите на WEB приложението по чл. 1, т. 3 за срок до 2 (две) години, считано от датата на подписване на договора. Сроковете за извършване на конкретните актуализации се определят, както следва:

1. за актуализациите по т. I. Доработки, оптимизиращи процеса на работа, т.т. 4, 6, 7, и 9, съгласно Приложение № 1.2 – до 3 месеца след получаване на писмена заявка от **ВЪЗЛОЖИТЕЛЯ**;

2. за актуализациите по т. II. Електронни фактури, съгласно Приложение № 1.2 - до 3 месеца след получаване на писмена заявка от **ВЪЗЛОЖИТЕЛЯ**;

3. за актуализациите по т. III. Административни електронни услуги, съгласно Приложение № 1.2 - до 2 месеца след получаване на писмена заявка от Възложителя;

4. за актуализациите по т. IV. Доработки, свързани с привеждане на ЦКР в съответствие с Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни относно свободното движение на такива данни, съгласно Приложение № 1.2 – до 4 месеца след получаване на писмена заявка от Възложителя;

5. за актуализациите по т. V. Съдлъжници и поръчители/авалисти, съгласно Приложение № 1.2 - до 3 месеца след получаване на писмена заявка от **ВЪЗЛОЖИТЕЛЯ**;

6. за актуализациите по т. VI. Нови органи и институции, съгласно Приложение № 1.2 - до 3 месеца след получаване на писмена заявка от **ВЪЗЛОЖИТЕЛЯ**.

(3) **ИЗПЪЛНИТЕЛЯТ** осигурява за срок от 1 (една) година гаранционна поддръжка на всички актуализации на WEB приложението по чл. 1, т. 3. Гаранционният срок на всяка от актуализациите започва да тече от датата на тяхното приемане, удостоверена с подписване на съответния двустранен предавателно-приемателен протокол по чл. 29. След изтичане на съответния срок на гаранционната поддръжка за всяка от актуализациите, **ИЗПЪЛНИТЕЛЯТ** се задължава да предоставя за тях абонаментно обслужване до изтичане на срока по чл. 4, ал. 1.

1. Мястото на изпълнение е град София, пл. „Княз Александър I“ № 1.
2. **ЦЕНА, РЕД И СРОКОВЕ ЗА ПЛАЩАНЕ**
3. (1)Цената за правото на ползване по чл. 1, т. 1 и абонаментно обслужване по чл. 1, т. 2 от Договора за период от 2 (две) години е в размер на ……………… лв. (*словом*) без данък върху добавената стойност (ДДС) съгласно Ценовото предложение на **ИЗПЪЛНИТЕЛЯ** – Приложение № 3, неразделна част от настоящия договор. Посочената цена не се увеличава с включване в абонаментното обслужване на актуализациите на WEB приложението, чиито гаранционен срок изтича в рамките на срока на този договор.
4. Цената на Услугите по проектиране, разработка и подготовка за внедряване на актуализациите на WEB приложението по чл. 1, т. 3 е ……………… лв. (*словом*) без ДДС съгласно Ценовото предложение на **ИЗПЪЛНИТЕЛЯ –** Приложение № 3и включва всички разходи, направени от **ИЗПЪЛНИТЕЛЯ** за развитие на WEB приложението, в това число гаранционната поддръжка по чл. 1, т. 4. Стойността на съответните актуализации е, както следва

1. актуализации по т. I. Доработки, оптимизиращи процеса на работа, т.т. 4, 6, 7, и 9, съгласно Приложение № 1.2 - …. % от цената на услугите по чл. 6, ал. 2;

2. актуализации по т. II. Електронни фактури, съгласно Приложение № 1.2 - … % от цената на услугите по чл. 6, ал. 2;

3. актуализации по т. III. Административни електронни услуги, съгласно Приложение № 1.2 - … % от цената на услугите по чл. 6, ал. 2;

4. актуализации по т. IV. Доработки, свързани с привеждане на ЦКР в съответствие с Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни относно свободното движение на такива данни, съгласно Приложение № 1.2 – … % от цената на услугите по чл. 6, ал. 2;

5. актуализации по т. V. Съдлъжници и поръчители/авалисти, съгласно Приложение № 1.2 - .… % от цената на услугите по чл. 6, ал. 2;

6. актуализации по т. VI. Нови органи и институции, съгласно Приложение № 1.2 - .… % от цената на услугите по чл. 6, ал. 2;

1. Посочените цени в ал. 1 и 2 са фиксирани като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ.** Цените по ал. 1 и 2 не подлежат на промяна за времето на изпълнение на договора, освен в случаите когато това е в полза на **ВЪЗЛОЖИТЕЛЯ**.
2. (1) Цената за предоставеното право на ползване и на абонаментното обслужване на WEB приложението, включително абонаментното обслужване актуализациите, чийто гаранционен срок изтича в рамките на срока на този договор се заплаща на всяко тримесечие и е равна на една осма от цената, посочена в чл. 6, ал. 1. Тази цена се заплаща след изтичане на съответното тримесечие след изготвяне и приемане на отчета по реда на чл. 30.

(2) Образуваната по реда на ал. 1 цена се заплаща в срок до 10 (десет) работни дни след подписване на отчета по чл. 30 и след представяне на фактура от страна на **ИЗПЪЛНИТЕЛЯ**.

(3) Съответната цена по чл. 6, ал. 2 на Услугите по проектиране, разработка и подготовка на внедряване на актуализациите се заплаща в срок до 10 (десет) работни дни след подписване на съответния двустранен приемателно-предавателен протокол по чл. 29 и след представяне на фактура от страна на **ИЗПЪЛНИТЕЛЯ**.

1. (1) Всички плащания по настоящия договор се извършват от **ВЪЗЛОЖИТЕЛЯ** по банков път, с преводно нареждане в лева, по следната банковата сметка на **ИЗПЪЛНИТЕЛЯ:**

**Банка: ……………………..……..;**

**IBAN: …………………….……….;**

**BIC: ……………………..………..**

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

1. **ГАРАНЦИЯ ЗА ИЗПЪЛНЕНИЕ**
2. (1) При подписването на този договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 5% (пет процента) от сбора на сумите, посочени в чл. 6, ал. 1 и ал. 2 („**Гаранцията за изпълнение**“) или ……………….. (*словом*) лева.

(2) 10% (десет процента) от гаранцията за изпълнение е предназначена за обезпечаване на гаранционната поддръжка по чл. 1, т. 4.

1. (1) В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2)Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на чл. 11 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

1. (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ**:

**IBAN: BG 40 BNBG 9661 1000 0661 23;**

**BIC: BNBGBGSD**

(2) Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ**, и да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

1. Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на Договора плюс 30 (тридесет) дни след прекратяването на договора, като при необходимост срокът на валидност на застраховката се удължава или се издава нова.

3. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

1. (1) **ВЪЗЛОЖИТЕЛЯТ** освобождава гаранцията за изпълнение, както следва:
   * + 1. 10% от сумата по чл. 9, ал. 1 се освобождава в срок до 30 (тридесет) дни след изтичане на срока на гаранционна поддръжка на последната приета актуализация по този договор
       2. 90% от сумата по чл. 9, ал. 1 се освобождава в срок до 30 (тридесет) дни след приключване на изпълнението на договора и окончателното приемане на дейностите по чл. 1, т. 1 и т. 2 от договора;

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8, ал. 1 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на Договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ПРАВА И ЗАДЪЛЖЕНИЯ НА СТРАНИТЕ**
5. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от страните.
6. **ИЗПЪЛНИТЕЛЯТ** има право:

1. да получи възнаграждения в размера, сроковете и при условията по чл. 6 и 7 от договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

1. **ИЗПЪЛНИТЕЛЯТ** се задължава:
   * + 1. да предоставя Услугите и да изпълнява задълженията си по този договор в уговорените срокове и качествено, в съответствие с Договора и приложенията към него;
       2. да спазва всички приложими нормативни актове, разпоредби, стандарти и други изисквания, свързани с предмета на договора.
       3. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;
       4. да изпълнява всички законосъобразни указания и изисквания на **ВЪЗЛОЖИТЕЛЯ;**
       5. да документира по подходящ начин дейността си по изпълнението на договора, като предоставя всички отчети; приемно-предавателни протоколи и други материали съгласно договора;
       6. да спазва Конфиденциалната информация, в съответствие с уговореното в чл. 45 от договора;
       7. съвместно с **ВЪЗЛОЖИТЕЛЯ** да тества и подготви за внедряване актуализациите, предмет на договора;
       8. да не извършва запис на информация на **ВЪЗЛОЖИТЕЛЯ** извън тази, която му е необходима за изпълнение на договора върху лични преносими носител, както и запис на лична информация върху преносими носители, собственост на **ВЪЗЛОЖИТЕЛЯ.**
2. **ИЗПЪЛНИТЕЛЯТ** се задължава да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на този договор.
3. **ИЗПЪЛНИТЕЛЯТ** се задължава да спазва правилата за достъп до сградите на **ВЪЗЛОЖИТЕЛЯ** при спазване на пропускателния режим и работното време в сградата съгласно вътрешните правила на **ВЪЗЛОЖИТЕЛЯ**.
4. **ИЗПЪЛНИТЕЛЯТ** се задължава да изготвя и да предоставя актуализация на системната документация за всяка извършена актуализация, при подписване на приемо-предавателния протокол по чл. 29.
5. **ВЪЗЛОЖИТЕЛЯТ** има право:
6. да изисква и да получава Услугите в уговорените срокове и качество;
7. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, чрез свои упълномощени представители, при необходимост, но без с това да пречи на изпълнението;
8. да изисква от **ИЗПЪЛНИТЕЛЯ** да документира по подходящ начин дейността си по изпълнението на договора, както и информация, свързана с изпълнението на договора за минали периоди.
9. **ВЪЗЛОЖИТЕЛЯТ** се задължава:
10. да приеме изпълнението на Услугите, когато отговаря на договореното по реда и при условията на този договор**;**
11. да плати на **ИЗПЪЛНИТЕЛЯ** уговорената цена в сроковете и при условията на настоящия договор;
12. да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на договора, при спазване на относимите изисквания или ограничения съгласно приложимото право;
13. да пази Конфиденциалната информация, в съответствие с уговореното в чл. 45 от Договора;
14. да оказва съдействие на **ИЗПЪЛНИТЕЛЯ** във връзка с изпълнението на този договор, като осигурява необходимите специалисти, консултации и организационно-технически условия в хода на изпълнението, когато **ИЗПЪЛНИТЕЛЯТ** поиска това;
15. да освободи представената от **ИЗПЪЛНИТЕЛЯ** гаранция за изпълнение съгласно клаузите на чл. 14 от този договор.
16. **ВЪЗЛОЖИТЕЛЯТ** се задължава:
    * + 1. да съгласува предварително писмено с **ИЗПЪЛНИТЕЛЯ** обхвата, сроковете и необходимите ресурси в рамките на договора за изпълнение на дейностите по чл. 1, т. 3.
        2. да уведомява своевременно **ИЗПЪЛНИТЕЛЯ** за възникнали отклонения от нормалното функциониране на WEB приложението.
        3. да не допуска обслужване на WEB приложението, предмет на този договор, от лица, които не са представители на **ИЗПЪЛНИТЕЛЯ**.
17. **ПРЕДАВАНЕ И ПРИЕМАНЕ НА ИЗПЪЛНЕНИЕТО**
18. (1) **ВЪЗЛОЖИТЕЛЯТ** приема изпълнението на всяка възложена актуализация по чл. 1, т. 3, с подписването на приемо-предавателен протокол, в които се посочват обхватът на извършената актуализация.

(2) В случай, че **ВЪЗЛОЖИТЕЛЯТ** има забележки по изпълнението на възложените актуализации по чл. 1, т. 3 поради отклонения от изискванията и спецификациите - Приложение № 1, № 1.1 и № 1.2 към договора, той може да откаже подписването на съответния двустранен приемателно-предавателен протокол по ал 1. В този случай **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**. **ИЗПЪЛНИТЕЛЯТ** се задължава да отстрани констатираните несъответствия в съответните етапи на изпълнение, в срок до 10 (десет) дни, считано от датата на получаване на съответното уведомление на **ВЪЗЛОЖИТЕЛЯ** за констатираните несъответствия. Приемането на съответните възложени актуализации се извършва след отстраняване на несъответствията и забележките с подписване на протокол по ал. 1.

(3) В случай, че забележките не бъдат отстранени в договорения срок, **ВЪЗЛОЖИТЕЛЯТ** може да развали Договора с едностранно уведомление, отправено до **ИЗПЪЛНИТЕЛЯ** без предизвестие.

1. (1) **ИЗПЪЛНИТЕЛЯТ** се задължава да изготвя тримесечни отчети за извършеното от него абонаментно обслужване по чл. 1, т. 1 и т. 4, които се приемат от **ВЪЗЛОЖИТЕЛЯ**. В изготвените отчети се посочват:
   * + 1. Извършените дейности по абонаментна поддръжка на приложението и актуализациите към него;
       2. Извършените дейности по абонаментна поддръжка като част от абонаментното обслужване по чл. 1, т. 2, след изтичане на съответния срок на гаранционна поддръжка по чл. 1, т. 4 .

(2) В случай, че **ВЪЗЛОЖИТЕЛЯТ** има забележки по представения отчет по ал. 1, той може да откаже подписването му. В този случай **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** и в срок до 10 (десет) дни от получаване на уведомлението, страните подписват протокол, в който се отразяват направените забележки и се определя срок за тяхното отстраняване. Приемането се извършва след отстраняване на забележките в договорения срок.

(3) Ако забележките не бъдат отстранени в договорения срок, **ВЪЗЛОЖИТЕЛЯТ** може да развали Договора с едностранно уведомление, отправено до другата страна без предизвестие.

1. **ГАРАНЦИОННА ПОДДРЪЖКА**
2. (1) **ИЗПЪЛНИТЕЛЯТ** се задължава да осигурява за срок от 1 (една) година гаранционна поддръжка за всички приети актуализации на WEB приложението по чл. 1, т. 3. Гаранционният срок на съответните актуализации започва да тече от датата на тяхното приемане, удостоверена с подписване на съответния двустранен предавателно-приемателен протокол по чл. 29. Задълженията на **ИЗПЪЛНИТЕЛЯ** по гаранционната поддръжка остават валидни до изтичане на съответните гаранционни срокове за извършените актуализации на WEB приложението и при прекратяване на Договора по реда на раздел ІХ от договора.

(2) В рамките на гаранционната поддръжка по ал. 1, **ИЗПЪЛНИТЕЛЯТ** се задължава да отстранява всички инциденти и/или проблеми, възникнали във връзка с или по повод извършените от него актуализации. В гаранционната поддръжка по ал. 1 не се включва добавянето на нова функционалност.

1. (1) **ВЪЗЛОЖИТЕЛЯТ** се задължава своевременно да уведомява писмено **ИЗПЪЛНИТЕЛЯ** за всеки инцидент и/или проблем, възникнал в рамките на срока на гаранционната поддръжка по чл. 29.

(2) **ИЗПЪЛНИТЕЛЯТ** осигурява гаранционната поддръжка при следните условия:

а) Гаранционната поддръжка се извършва през работни дни, във времето между 08:30 и 18:00 часа или до завършване на работата при проблем/инцидент с най-висок приоритет.

б) при възникване на аварийна ситуация, времето за отзоваване на място (сградата на БНБ) е до 1 (един) час. **ИЗПЪЛНИТЕЛЯТ** работи с екипите на **ВЪЗЛОЖИТЕЛЯ** до отстраняване на проблема.

в) проблемите/инцидентите по време на гаранционната поддръжка се класифицират по следните нива на приоритет:

* + - Висок приоритет – възникналият инцидент/проблем предизвиква спиране на работата по определени бизнес процеси в банката/системата ЦКР, свързани с репутационен риск;
    - Среден приоритет - възникналият инцидент/проблем предизвиква спиране на работата по определени бизнес процеси в банката/ системата ЦКР;
    - Нисък приоритет - възникналият инцидент/проблем предизвиква трудности при изпълнението на определени бизнес процеси в банката /системата ЦКР.

г) Времето за реакция и отстраняване на проблеми/инциденти е както следва:

* + - Инцидент и/или проблем с висок приоритет – реакция до 15 минути след уведомяването, време за отстраняване до 4 часа;
    - Инцидент и/или проблем със среден приоритет – реакция до 1 час след уведомяването, време за отстраняване до 1 работен ден;
    - Инцидент и/или проблем с нисък приоритет – реакция до 1 ден след уведомяването, време за отстраняване до 5 работни дни или друг срок по споразумение след уведомяването.

1. **САНКЦИИ ПРИ НЕИЗПЪЛНЕНИЕ**
2. При просрочване изпълнението на задълженията по този договор, неизправната страна дължи на изправнатанеустойкав размер на 0.5% от стойността на неизпълнението за всеки просрочен ден, но не повече от 10% от тази сума.
3. При констатирано лошо или друго неточно или частично изпълнение на отделна услуга или при отклонение от изискванията на **ВЪЗЛОЖИТЕЛЯ**, посочени в Приложения № 1, 1.1, 1.2 и 1.3 и Техническото предложение – Приложение № 2, неразделна част от договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали договора.
4. При разваляне на Договора поради виновно неизпълнение на задълженията на някоя от страните, виновната страна дължи неустойка в размер на 10 % от сбора на сумите, посочени в чл. 6, ал. 1 и ал. 2.
5. **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.
6. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
7. **ПРЕКРАТЯВАНЕ НА ДОГОВОРА**
8. (1) Този Договор се прекратява:

1. с изтичане на срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС).

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
2. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.
3. Във всички случаи на прекратяване на договора, освен при прекратяване на юридическо лице – Страна по Договора без правоприемство:
4. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и
5. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички отчети; приемо-предавателни протоколи и документация и други материали съгласно договора до датата на прекратяването;

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на договора.

1. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.
2. **ОБЩИ РАЗПОРЕДБИ**
3. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

* + - 1. специалните разпоредби имат предимство пред общите разпоредби;
      2. разпоредбите на Приложенията имат предимство пред разпоредбите на Договора.

1. При изпълнението на договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
2. (1) Всяка от Страните по този договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до **ИЗПЪЛНИТЕЛЯ** и негови служители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

(5) Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

1. **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.
2. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху проектираните, разработени и внедрени от страна на **ИЗПЪЛНИТЕЛЯ** актуализации по този договор, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ИЗПЪЛНИТЕЛЯ**. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) **ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

1. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.
2. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.
3. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

1. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.
2. (1)Всички уведомления и заявки между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвръждава писмено на следните адреси:
   * + 1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

тел…..

* + - 1. **За ИЗПЪЛНИТЕЛЯ:**

Адрес за кореспонденция: ………………….

Факс: …………………………………………

e-mail: ………………………………………..

тел…..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

* + - 1. **За ВЪЗЛОЖИТЕЛЯ**:

…………………………………………..

* + - 1. **За ИЗПЪЛНИТЕЛЯ**

…………………………………………..

(3) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от **изпълнителя** информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

(6) С цел изпълнение на настоящия договор, Страните предоставят единствено необходимите лични данни, представляващи информация за служебни контакти, посочена в чл. 52, ал. 1 и 2 от настоящия договор. Информация за служебни контакти – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(7) При  установяване на лични данни в предоставената от насрещната страна информация, различни от посочените в ал. 6, всяка от страните е длъжна да изтрие или да поиска тези  лични данни да бъдат изтрити.

(8) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

1. За неуредените в този Договор въпроси се прилагат разпоредбите на действащото българско законодателство.
2. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
3. Този Договор е изготвен и подписан в 2 (два) еднообразни екземпляра – по един за всяка от Страните.
4. Неразделна част от настоящия договор са следните приложения:

1. Приложение № 1 – Техническа спецификация по обществена поръчка с предмет: „Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ)“;

2. Приложение № 1.1. – „Описание на информационните технологии, осигуряващи интернет достъп до системата „Централен кредитен регистър (ЦКР) в БНБ” („WEB-приложение за удостоверения на ИС на ЦКР”)“;

3. Приложение № 1.2. – „Планирана нова функционалност в Централен кредитен регистър за реализация по време на изпълнение на договора за абонаментно обслужване“;

4. Приложение № 1.3 - „Изисквания, обхват и условия за абонаментно обслужване на „WEB-приложение за удостоверения на ИС на ЦКР (Приложението)”;

5. Приложение № 2 – Техническо предложение на **ИЗПЪЛНИТЕЛЯ** за участие в обществена поръчка с предмет: „Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ)“ – (образец);

1. Приложение № 3 – Ценово предложение на **ИЗПЪЛНИТЕЛЯ** за участие в обществена поръчка с предмет: „Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ)“ – (образец);

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**