**Приложение № 1**

**ТЕХНИЧЕСКА СПЕЦИФИКАЦИЯ**

по

обществена поръчка с предмет:

**„Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ)“**

1. **Въведение:**

Централният кредитен регистър (ЦКР/регистъра) е организирана и поддържана от Българската народна банка (БНБ) информационна система за кредитната задлъжнялост на клиентите към банките, финансовите институции, платежните институции и дружествата за електронни пари, които извършват дейност на територията на Република България. Програмният продукт е създаден през 2004 г. в изпълнение на законовите изисквания на действащата по това време нормативна уредба в областта.

Съгласно чл. 2, ал. 1 от Указанията за реда за включване, правила за работа и за изключване на институции от информационната система на ЦКР (Указанията), Централният кредитен регистър функционира чрез 2 (две) различни приложни системи, независими една от друга, с отделно дефинирани потребители:. Приложение за зареждане на данни на ИС на ЦКР и WEB приложение за удостоверения на ИС на ЦКР. Двете приложни системи функционират в пряка връзка и зависимост една от друга. Тези две приложни системи са специфични и уникални като функционалност, тъй като в страната има единствен Централен кредитен регистър, опериран и администриран от БНБ (нормативно регламентирано).

Приложението за зареждане на данни на ИС на ЦКР е собственост на БНБ, докато носител на авторско право по смисъла на чл. 3, ал. 1, т. 1 от Закона за авторското право и сродните му права (ЗАПСП) на WEB приложението за удостоверения на ИС на ЦКР е „ДАТАМАКС“ АД. Лицето е притежател на изключителните права на информационни технологии, осигуряващи Интернет достъп за справки от Регистъра и като такова само то може да предоставя право на ползване, абонаментно обслужване и функционално развитие на продукта.

1. **Нормативна рамка:**
   1. Закон за кредитните институции;
   2. Наредба № 22 на БНБ от 16 юли 2009 г. за Централния кредитен регистър (Обнародвана в „Държавен вестник“, бр. 62 от 4 август 2009 г.; в сила от 1 октомври 2009 г.; изм. и доп., бр. 31 от 2012 г.; изм. и доп., бр. 93 от 2015 г.; изм. и доп., бр. 81 и 103 от 2016 г., в сила от 1 януари 2017 г.; изм. и доп., бр. 21 от 2017 г.; изм. и доп., бр. 37 от 2018 г.);
   3. Указания № БНБ-43305/20.03.2018 г. за подаване и получаване на информация от информационната система на Централния кредитен регистър;
   4. Указания № БНБ-43326/20.03.2017 г. за реда за включване, правила за работа и за изключване на институции от информационната система на Централния кредитен регистър;
   5. Указания № 61379/04.06.2018 г. за реда за включване, правила за работа и за изключване на органите по чл. 56, ал. 3 от Закона за кредитните институции от информационната система на Централния кредитен регистър.

*Пълните текстове на посочените актове са публикувани на интернет страницата на БНБ, раздел „Регистри и услуги“, подраздел „Централен кредитен регистър“, публично достъпни на адрес:*

[*http://www.bnb.bg/RegistersAndServices/RSCreditRegister/index.htm*](http://www.bnb.bg/RegistersAndServices/RSCreditRegister/index.htm)

При изпълнението на обществената поръчка следва да бъдат съобразявани всички относими изисквания, произтичащи от действащите нормативни актове, които поставят технически, технологични и/или други изисквания към дейностите, предмет на поръчката, независимо дали са изрично посочени.

Изпълнителят следва да вземе под внимание и нормативните актове, които междувременно могат да влязат в сила и имат отношение към изпълнението на поръчката.

При установяване на противоречие между настоящата спецификация и действащ нормативен акт, приоритет има съответният акт.

1. **Обхват на обществената поръчка**:

Обществената поръчка включва следните услуги:

* 1. Право на ползване на информационни технологии (WЕВ приложение за справки на Централния кредитен регистър в БНБ), собственост на „ДАТАМАКС“ АД, осигуряващи интернет достъп до системата „Централен кредитен регистър“, наричани по-нататък за краткост алтернативно „WEB приложението“ или „Приложението“. Правото на ползване на WEB приложението се осъществява съгласно Приложение № 1.1. – „Описание на информационните технологии, осигуряващи интернет достъп до системата „Централен кредитен регистър (ЦКР) в БНБ” („WEB-приложение за удостоверения на ИС на ЦКР”)“, представляващо неразделна част от поканата за участие в преговори.

3.2. Абонаментно обслужване на WEB приложението, подробно описано в Приложение № 1.1. – „Описание на информационните технологии, осигуряващи интернет достъп до системата „Централен кредитен регистър (ЦКР) в БНБ” („WEB-приложение за удостоверения на ИС на ЦКР”). Абонаментното обслужване на WEB приложението се осъществява съгласно Техническата спецификация по обществена поръчка с предмет: „Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ“ (Техническата спецификация) – Приложение № 1 и „Изисквания, обхват и условия за абонаментно обслужване на „WEB-приложение за удостоверения на ИС на ЦКР (Приложението)” – Приложение № 1.3.

3.3. Проектиране, разработка, тестване, и подготовка за внедряване и внедряване на изменения и допълнения („развитие/актуализации на Приложението“), свързани с функционалното развитие на WEB приложението. Актуализациите ще се извършват съгласно Приложение № 1.2. – „Планирана нова функционалност в Централен кредитен регистър за реализация по време на изпълнение на договора за абонаментно обслужване“;

3.4. Гаранционна поддръжка на всички актуализации на WEB приложението, реализирани по т. 3.3, която се осъществява при условията и сроковете, посочени в договора, неразделна част от документацията за обществената поръчка.

3.5. Абонаментно обслужване на всички актуализации на WEB приложението, изпълнени по т. 3.3, като част от абонаментното обслужване по т. 3.2, след изтичане на съответния срок на гаранционна поддръжка по т. 3.4.

1. **Срок за изпълнение:**
   1. За услугите по т. 3.1. и т. 3.2., свързани съответно с предоставяне на правото на ползване на и абонаментно обслужване на WEB приложението - 2 (две) години, считано от датата на подписване на договора между възложителя и участника, избран за изпълнител.
   2. За услугите по т. 3.3., свързани с дейностите по проектиране, разработка и внедряване на изменения и допълнения („развитие/актуализации на Приложението“) – до 2 (две) години, считано от датата на подписване на договора между възложителя и участника, избран за изпълнител.

Сроковете за извършване на конкретните актуализации се определят, както следва:

* за актуализациите по т. I. Доработки, оптимизиращи процеса на работа, т.т. 4, 6, 7, и 9, съгласно Приложение № 1.2 – до 3 месеца след получаване на писмена заявка от Възложителя;
* за актуализациите по т. II. Електронни фактури, съгласно Приложение № 1.2 - до 3 месеца след получаване на писмена заявка от Възложителя;
* за актуализациите по т. III. Административни електронни услуги, съгласно Приложение № 1.2 - до 2 месеца след получаване на писмена заявка от Възложителя;
* за актуализациите по т. IV. Доработки, свързани с привеждане на ЦКР в съответствие с Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни относно свободното движение на такива данни, съгласно Приложение № 1.2 – до 4 месеца след получаване на писмена заявка от Възложителя;
* за актуализациите по т. V. Съдлъжници и поръчители/авалисти, съгласно Приложение № 1.2 – до 3 месеца след получаване на писмена заявка от Възложителя;
* за актуализациите по т. VI. Нови органи и институции, съгласно Приложение № 1.2 – до 3 месеца след получаване на писмена заявка от Възложителя;
* 4.3. За услугите по 3.4., свързани с гаранционната поддръжка на всички актуализации по т. 3.3 – 1 (една) година.

Гаранционният срок на актуализациите започва да тече от датата на тяхното приемане, удостоверена с подписване на съответния двустранен предавателно-приемателен протокол по чл. 29 от проекта на договор, неразделна част от документацията за участие. След изтичане на съответния срок на гаранционната поддръжка, избраният за изпълнител участник се задължава да предоставя за актуализациите абонаментно обслужване до изтичане на срока за абонаментното обслужване, описан в 4.1.

1. **Място на изпълнение:**

Услугите, свързани с „Предоставяне на право на ползване, абонаментно обслужване и функционално развитие на информационни технологии (WЕВ приложение за справки на Централния кредитен регистър в БНБ)“ ще се извършват в сградата на Възложителя, находяща се в гр. София, пл. „Княз Александър I“ № 1.

**ПРИЛОЖЕНИЕ:**

1. „Описание на информационните технологии, осигуряващи интернет достъп до системата „Централен кредитен регистър (ЦКР) в БНБ” („WEB-приложение за удостоверения на ИС на ЦКР”)“ – Приложение № 1.1.;
2. „Планирана нова функционалност в Централен кредитен регистър за реализация по време на изпълнение на договора за абонаментно обслужване“ - Приложение № 1.2;
3. „Изисквания, обхват и условия за абонаментно обслужване на „WEB-приложение за удостоверения на ИС на ЦКР (Приложението)” – Приложение № 1.3.